La secretària Tècnica de la Comissió relaciona les reclamacions que han tingut entrada des del darrer Ple que va tenir lloc el passat 20 de juny que són les que van del número d'expedient 215/2018 fins el 242/2018, ambdós inclosos, que es tramitaran de conformitat amb la valoració de les admissions que s'ha dut a terme.
En concret, respecte la Reclamació 222/2018 s'indica la necessitat que la persona reclamant concreti la informació que li ha estat lliurada i per tant que esmeni la documentació presentada a la Comissió.
Es comenta la sol·licitud de dictamen que s'ha rebut de la Universitat Autònoma de Barcelona del qual en serà ponent el senyor Josep Mir.
Es donen per llegides les actes de les sessions de 14 i 20 de juny de 2018, que restaven pendents d'aprovació, corresponents a la vint-i-unena i vint-i-dosena sessions de l'any 2018.
Proposta de resolució d'estimació de la Reclamació 95/2018
La senyora Elisabet Samarra, ponent de la Proposta de resolució d'estimació relativa a la Reclamació 95/2018, interposada contra el Consell Comarcal del Maresme i que fa referència a l'accés a informació de l'oferta de l'empresa seleccionada per formar una empresa mixta dedicada a serveis de neteja del Consell Comarcal, exposa les característiques de la informació reclamada i la complexitat del procediment de contractació de la que forma part.
El senyor Josep Mir proposa introduir unes esmenes sobre el règim normatiu aplicable a la fonamentació jurídica que seran incorporades per la ponent en el text definitiu de la resolució.
Proposta de resolució d'inadmissibilitat parcial i desestimació de la Reclamació 103/2018
El senyor Josep Mir, ponent de la Proposta de resolució relativa a la Reclamació 103/2018, plantejada contra l'Oficina Antifrau de Catalunya i relativa a l'accés a diversos informes raonats i comunicacions a la Fiscalia per part de l'Oficina exposa els elements que planteja l'admissibilitat de la reclamació i els aspectes més destacats de la informació reclamada i els límits que hi concorren.
La senyora Elisabet Samarra formula unes esmenes al text que seran introduïdes pel ponent a la resolució definitiva.
Proposta de resolució de finalització de la Reclamació 131/2018 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte relativa a la Reclamació 131/2018 interposada contra l'Ajuntament de Girona, en la qual es demanen dades comptables, pressupostàries i institucionals de l'empresa mixta AGISSA els aspectes de tramitació més rellevants de l'expedient i la necessitat d'incorporar nova documentació aportada per l'administració reclamada a text dels antecedents de la resolució definitiva.
Proposta de resolució d'estimació de la Reclamació 135/2018
El senyor Josep Mir, ponent de la Proposta de resolució d'estimació relativa a la Reclamació 135/2018, que s'ha plantejat contra l'Ajuntament de Cornellà de Llobregat, en què la persona reclamant demana documentació diversa relativa a les instal·lacions elèctriques municipals, exposa alguns elements de tramitació destacats i la manca de col·laboració de l'Ajuntament en la resposta i en la tramitació de l'expedient.
Proposta de resolució d'estimació de la Reclamació 159/2018
El senyor Josep Mir, ponent de la Proposta de resolució d'estimació, relativa a la Reclamació 159/2018, formulada contra l'Ajuntament d'Aiguamúrcia, en la qual es demana informació sobre el deute pendent d'un restaurant per ocupació de la via pública, exposa els elements més destacats d'aquest procediment que duen a l'estimació del dret de la persona reclamant a la informació reclamada.
Proposta de resolució d'estimació de la Reclamació 160/2018
El senyor Josep Mir, ponent de la Proposta de resolució d'estimació, relativa a la Reclamació 160/2018, també platejada contra l'Ajuntament d'Aiguamúrcia i en la qual es demana informació relativa a la relació d'ingressos rebuts en concepte de lloguer del local municipal el Casalot durant l'any 2017 i als deutes totals pendents, si n'hi ha a final de l'any, exposa els elements més destacats d'aquest procediment que duen a l'estimació de la reclamació interposada per un persona que té la condició d'electe local del Consistori.
Proposta de resolució d'estimació de la Reclamació 162/2018
El senyor Josep Mir, ponent de la Proposta de resolució d'estimació, relativa a la Reclamació 162/2018, que es planteja contra l'Ajuntament de l'Escala i en què demanava informació sobre determinats expedients urbanístics i sobre el llistat dels abonaments de les quotes girades per l'Ajuntament per al desenvolupament dels projectes de reparcel·lació i urbanització en qüestió, exposa els principals elements que planteja la reclamació i la concurrència del límit de protecció de dades personals en una part de la informació reclamada.
Es debat sobre el sentit de la resolució, i tenint en compte que es limitativa en una part de la informació reclamada es proposa que la resolució sigui d'estimació parcial.
Proposta de resolució de desestimació de la Reclamació 168/2018
El senyor Josep Mir, ponent de la Proposta de resolució de desestimació relativa a la Reclamació 168/2018, interposada contra el Departament d'Agricultura Pesca i Alimentació de la Generalitat de Catalunya en el qual es demana accés a informació sobre llicències i permisos de pesca exposa els elements que duen a la desestimació de la reclamació atès que ha quedat acreditat que tota la informació que ha estat lliurada en la fase de sol·licitud és aquella que no requereix una tasca complexa d'elaboració.
Proposta de resolució d'estimació de la Reclamació 169/2018
El senyor Josep Mir, ponent de la Proposta de resolució d'estimació, relativa a la Reclamació 169/2018, interposada contra l'Ajuntament de Barcelona en què es demana accés a les actes i deliberacions de la Comissió de Govern de l'Ajuntament, exposa els elements de tramitació més rellevants d'aquest procediment.
La senyora Elisabet Samarra formula esmenes al text que seran introduïdes pel ponent en el text definitiu de la resolució.
Proposta de resolució de finalització de la Reclamació 180/2018 per pèrdua d'objecte
El senyor Josep Mir, ponent de la Proposta de resolució de finalització per pèrdua d'objecte, relativa a la Reclamació 180/2018, interposada contra l'Ajuntament de Les Masies de Voltregà, en què es demana accés a factures per serveis a advocats i les despeses de la il·luminació de Nadal, assenyala els elements de tramitació que duen a finalitzar la reclamació per pèrdua sobrevinguda de l'objecte, en tant durant la tramitació el procediment davant la Comissió, l'Ajuntament ha precisat la informació que mancava a la persona reclamant.